SHBA: Prokurori i Përgjithshëm Gonzales në qendër të një stuhie politike
Ai tha se pranon përgjegjësinë për gabimet e bëra në çështjen e shkarkimit të 8 prokurorëve federalë, por shtoi se nuk do të japë dor&e
Çështja thelbësore është shkarkimi nga Departamenti i Drejtësisë i 8 prokurorëve vitin e kaluar. Të tetë ata ishin prokurorë federalë, të ngarkuar me zbatimin e ligjit në një numër distriktesh federale në vend. Prokurorët emërohen për mandate 4-vjeçare nga Presidenti, zakonisht me rekomandimin e udhëheqësve politikë lokalë dhe mund të zëvendësohen në çdo kohë. Demokratët në Kongres mendojnë se shkarkimi i prokurorëve u bë me motive politike dhe kanë kërkuar zhvillimin e seancave për të shqyrtuar këtë çështje. Dje, Senatori demokrat Çarls Shumer ritheksoi kërkesën që Prokurori i Përgjithshëm të japë dorëheqjen lidhur me këtë çështje: tha Senatori Shumer. Por zoti Gonzales la të kuptohej se nuk do të largohej nga Departamenti i Drejtësisë. Prokurori i Përgjithshëm i doli në mbrojtje vendimit për të shkarkuar 8 prokurorët vitin e kaluar, duke e cilësuar si hapin e duhur, por shprehu keqardhje që Kongresi nuk ishte informuar më parë për përfshirjen e Shtëpisë së Bardhë në këtë proces: Zoti Gonzales tha se kishte bllokuar një propozim të ish këshilltares së Shtëpisë së Bardhë për të shkarkuar 93 prokurorë federalë pak pasi Presidenti u rizgjodh për një mandat të dytë në vitin 2004. Prokurori i Përgjithshëm Gonzales pranoi dorëheqjen e ndihmësit të tij kryesor Kyle Sampson, i cili nuk kishte informuar zyrtarët e Departamentit të Drejtësisë për diskutimet që kishte zhvilluar me këshilltaren e Shtëpisë së Bardhë Miers mbi çështjen e prokurorëve. Vitin e kaluar Departamenti i Drejtësisë vendosi të shkarkojë nga detyra 8 prokurorë federalë me motivacionin për punë të dobët, por zoti Gonzales tha se nuk ishte i përfshirë në diskutimet lidhur me zëvendësimin e tyre. Shkarkimi i prokurorëve nga detyra është përcjellë me reagime të ashpra nga demokratët në Kongres, përfshirë kryetarin e Komisionit Juridik të Senatit, Patrik Lehi: Patrick Edhe disa republikanë kanë shprehur shqetësim lidhur me çështjen. Ligjvënësi James Sensenbrenner, republikani më i lartë në Komisionin Juridik të Dhomës së Përfaqësuesve, i tha agjencisë së lajmeve Associated Press se Prokurori i Përgjithshëm Gonzales dhe Departamenti i Drejtësisë duhet të japin shpjegime për vendimet për shkarkim, ose përndryshe do të humbasin besimin e Kongresit. Disa prokurorë të shkarkuar nga detyra kanë thënë se ishin nën presion nga ligjvënës republikanë për të përshpejtuar hetimet lidhur me akuzat për parregullsi nga ana e demokratëve në prag të zgjedhjeve të vitit të kaluar për Kongres.